شەفەق نیوز- یه‌کم
ژماره‌ی مانگنامه‌ی دو زوانه‌ی کوردی و فارسی (فه‌راتاب) ک وه شێواز دیجیتاڵی، له
دوسه‌د و هه‌شت لاپه‌ڕه، و وه شێواز چاپی ده سه‌د و چل و هه‌شت لاپه‌ڕه، به‌سریاگه،
چاپ کریا.
ده ئی ژماره
له شانزه په‌روه‌نده باس کریاگه ک به‌شێ له‌یان وتووێژن و بڕێ ئه‌ڵگه‌ردانن وه
کوردی، قه‌یرێگیش گوزارش و یادداشت‌ئه‌ڵگرتنه‌یلێگن ک چاپ کریانە.
دووربانی و
چاودێڕی وه بانان جمێشت کوردی ده تورکیه، به‌ش دیاری و تایبه‌تی ئی ژماره‌ی فه‌راتابه.
ده ئی به‌شه،
وه‌رد پروفسور عه‌باس وه‌لی و عوسمان بایده‌میر، ده‌مته‌قه کریاگه.
شیکاری ده بان
ئاڵنگ و ته‌ئسیر کرونا، وه وه‌ر چه‌م خستن کارنامه‌ی نوێنه‌ره‌یل کورد ده پارڵمان
ئێران، کورده‌واری له کونای دووڕبڕگ و ده‌س‌وچاو وێنه‌کیشه‌یل، ئمجا ده دۆمابه‌شەگەیش
ئه‌ڵگه‌ردانن نووترین کتاو دمیرتاش، نوێنه‌ر کورد ده پارلمان تورکیه ک ها ده به‌ندیخانه‌ی
هووز ئه‌ردوغان، به‌ش به‌شێ له هه‌به‌شه‌ی شی کردنەوە و ته‌حلیل‌کاری ئی جاره‌نه.
مانگنامه‌ی فه‌راتاب،
دوێیم ره‌سانه‌، هن هووز فه‌راتابه ک وه مودیری و به‌رپرسی دوکتور ئه‌رده‌شێر په‌شه‌نگ
، ده‌رانه ده‌ر.
ده‌فته‌ر گه‌په‌ی
ئی گرووپه ها ده تێهران.
نویسه‌ره‌یلێ
ک هان ده ئێران، هه‌رێم کوردستان و عراق، تورکیه و ئه‌ڤغانستان و .... ئە‌ڕا ئی گوڤارە،
باوەت و چشت کل دکە‌ن و ئمگل ک دەرهاتە دەر، دە ئێران و عراق و هەولێریش بەش دکرێ.
دە ئی ژمارە، باس ئیلام فه‌یلی‌ هه‌م کریاگه‌س
